《满江红 登宾娥台故址玩月有感》
清代·安绍杰

光禄高台，负浚渎、清流千折。想往日、凉秋登览，许多豪杰。

交厚谈心都豁达，翼酣落笔俱超逸。待冰轮、拥出酌葡萄，金樽凸。

真韵事，人争说，易代后，还如昔。乃吾今但见，丘陵巀嵲。

林表高峰犹耸翠，桥边蔬棚空凝碧。望姮娥、惨澹度云霄，增凄切。

作者简介：安绍杰，字大启，号潜园，孟公仲子。清无锡人。